**AGENȚIA NAȚIONALĂ DE AUTORITATEA VAMALĂ ROMÂNĂ**

**ADMINISTRARE FISCALĂ**

**ORDIN**

privind stabilirea criteriilor pentru evaluarea riscului fiscal în vederea determinării operatorilor economici care prezintă risc fiscal ridicat,

prevăzuți la art. 375 alin. (1^1) și la art. 435 alin. (3^1) din Legea nr. 227/2015 privind Codul fiscal

Având în vedere prevederile art. 375 alin. (1^1) și ale art. 435 alin. (3^1) și alin. din Legea nr. 227/2015 privind Codul fiscal,

Având în vedere avizul conform al Ministerului Finanțelor comunicat cu adresa nr............din data de.................,

În temeiul art. 375 alin.(1^3), al art.435 alin. (3^4) din Codul fiscal, al art. 2 alin. (5) din Legea nr. 268/2021 pentru înființarea Autorității Vamale Române și pentru modificarea unor acte normative,al art. 11 alin. (3) din Hotărârea Guvernului nr. 520/2013 privind organizarea și funcționarea Agenției Naționale de Administrare Fiscală, cu modificările și completările ulterioare, precum și ale art. 8 alin. (3) din Hotărârea Guvernului nr. 237/2022 privind organizarea și funcționarea Autorității Vamale Române și pentru modificarea pct. 1 de la lit. C din cadrul anexei nr. 1 la Hotărârea Guvernului nr. 791/2009 privind condițiile pentru certificarea aeroporturilor civile internaționale sau deschise traficului aerian internațional, cu modificările și completările ulterioare,

Preşedintele Agenţiei Naţionale de Administrare Fiscală și Preşedintele Autorității Vamale Române,

Emit următorul:

**ORDIN**

**Art. 1** - Se aprobă criteriile pentru evaluarea riscului fiscal în vederea determinării operatorilor economici care prezintă risc fiscal ridicat, prevăzuți la art. 375 alin. (1^1) și la art. 435 alin. (3^1) din Legea nr. 227/2015 privind Codul fiscal, cu modificările și completările ulterioare, conform anexei care face parte integrantă din prezentul ordin.

Art. 2. - Structurile competente din cadrul Autorității Vamale Române și Agenției Naționale de Administrare Fiscală, Direcția generală de administrare a marilor contribuabili, direcțiile generale regionale ale finanțelor publice și organele fiscale centrale din subordine vor lua măsuri pentru ducerea la îndeplinire a prevederilor prezentului ordin.

Art. 3. Prezentul ordin se publică în Monitorul Oficial al României, Partea I.

Emis la Bucureşti în ................ Emis la Bucureşti în ................

Nr. ........... Nr. .................

**Anexă**

Criteriile pentru evaluarea riscului fiscal în vederea stabilirii operatorilor economici care prezintă risc fiscal ridicat, prevăzuți la art. 375 alin. (1^1) și la art. 435 alin. (3^1) din Legea nr. 227/2015 privind Codul fiscal, cu modificările și completările ulterioare

**Capitolul I**

**Criterii pentru evaluarea riscului fiscal ridicat**

**Art. 1 –**  În aplicarea prevederilor art. 375 alin. (1^1) și alin. (1^3) și ale art. 435 alin. (3^1) și alin. (3^4) din Legea nr. 227/2015 privind Codul fiscal, cu modificările şi completările ulterioare, denumită în continuare Codul fiscal, criteriile pentru evaluarea riscului fiscal ridicat al operatorilor economici, persoane juridice sunt următoarele**:**

1. nou înființati sau la care au fost preluate părțile sociale în ultimele 6 luni;

2. care nu au desfășurat activități economice în ultimele 12 luni;

3. care au fost declarați în inactivitate fiscală și care au fost reactivați, în ultimele 12 luni;

4. operatori economici care îndeplinesc cel puțin două din urmatoarele criterii:

- nu au puncte de lucru;

- nu au active patrimoniale;

- nu au fonduri financiare necesare achizițiilor de produse accizabile;

5. care nu au desfășurat activități economice în domeniul produselor accizabile în ultimele 36 de luni ;

6. operatori economici cu un istoric fiscal inadecvat care se încadrează în una din situațiile de mai jos:

- care pe parcursul a 36 de luni consecutive de la data depunerii primei declarații pe propria răspundere conform art.375 alin.(1^1) și art. 435 alin.(3^1) din Codul fiscal, a înregistrat obligații fiscale restante la bugetul general consolidat, de natura celor administrate de Agenția Națională de Administrare Fiscală, în sensul art.157 din Legea nr. 207/2015 privind Codul de procedură fiscală, pentru care s-a dispus executarea garanției și a fost începută procedura de executare silită;

- care nu au depus la termen declarațiile fiscale;

- care în ultimii 5 ani au beneficiat de eșalonări și/sau restructurări și care nu au respectat graficul de eșalonare;

- ale căror garanții financiare constituite în vederea acoperirii riscului de neplată a obligațiilor datorate bugetului de stat au fost executate în ultimii 5 ani;

1. care au asociați sau administratori care au mai deținut societăți comerciale în trecut care au fost inactive fiscal, radiate, înstrăinate sau care au intrat în insolvență, respectiv perioada de observație, reorganizare judiciară sau faliment;

**Capitolul II**

**Evaluarea riscului fiscal pentru destinatarii înregistrați prevazuti la art.** **375 alin. (1^1) din Codul fiscal**

**Art. 2** - În maxim 5 zile de la publicarea în Monitorul Oficial al României, Partea I, a prezentului Ordin, autoritatea vamală teritorială competentă pentru autorizare transmite lista destinatarilor înregistrați care au fost autorizați începand cu data de 01.01.2022, către Agenția Națională de Administrare Fiscală – Direcția Generală Antifraudă Fiscală - Structura Centrală în vederea analizării după criteriile de risc ridicat prevăzute la art. 1.

**Art. 3** – Agenția Națională de Administrare Fiscală – Direcția Generală Antifraudă Fiscală - Structura Centrală comunică autorității vamale teritoriale competentă pentru autorizare încadrarea/neîncadrarea destinatarilor înregistrați în categoria riscului fiscal ridicat în maxim 30 de zile de la primirea listei.

**Art. 4** – (1) În cazul operatorilor economici care solicită autorizarea ca destinatar înregistrat, autoritatea vamală teritorială competentă pentru autorizare, în termen de 5 zile de la data depunerii documentației complete de autorizare de către operatorul economic, solicită Agenției Naționale de Administrare Fiscală - Direcția Generală Antifraudă Fiscală - Structura Centrală analizarea criteriilor de risc fiscal pentru operatorul economic.

1. Agenția Naționale de Administrare Fiscală - Direcția Generală Antifraudă Fiscală - Structura Centrală comunică autorității vamale teritoriale competentă pentru autorizare, încadrarea/neîncadrarea operatorului economic care solicită autorizarea ca destinatar înregistrat în categoria riscului fiscal ridicat în maxim 30 de zile de la primirea solicitării.

**Capitolul III**

**Evaluarea riscului fiscal pentru operatorii economici prevăzuți la art. 435 alin. (3^1) din Codul fiscal**

**Art. 5** – (1) În vederea analizării riscului fiscal în cazul operatorilor economici prevăzuți la art. 435 alin. (3^1) din Codul fiscal, antrepozitarii autorizați au obligația ca, în termen de maxim 30 zile de la publicarea prezentului în Monitorul Oficial al României, Partea I, a prezentului ordin, să transmită la autoritatea vamală teritorială competentă pentru autorizare, o situație centralizatoare cu privire la operatorii care își desfășoară activitatea în incinta antrepozitului fiscal.

(2) Situația centralizatoare menționată la alin. (1) se transmite de către antrepozitarii autorizați și autorităților vamale teritoriale care au înregistrat operatorii prevăzuți la art. 435 alin. (3^1) din Codul fiscal.

(3) În cazul în care, după publicarea prezentului ordin, sunt operatori economici care intenționează să desfășoare activitate comercială cu produse accizabile în cadrul unui antrepozit fiscal aparținând unei terțe persoane, antrepozitarul respectiv este obligat ca în termen de cel puțin 30 de zile înaintea primirii în incinta antrepozitului fiscal a produselor accizabile ale operatorului economic în cauză, să informeze autoritatea vamală teritorială competentă pentru autorizare precum și autoritatea vamală teritorială competentă pe raza căreia au fost înregistrați operatorii prevăzuți la art. 435 alin. (3^1) din Codul fiscal.

**Art. 6** - În termen de maxim 5 zile de la primirea situațiilor prevăzute la alin.(1), autoritatea vamală teritorială pe raza căreia au fost înregistrați operatorii prevăzuți la art. 435 alin. (3^1) din Codul fiscal transmite lista operatorilor economici Agenției Naționale de Administrare Fiscală – Direcția Generală Antifraudă Fiscală - Structura Centrală, în vederea analizării după criteriile de risc fiscal ridicat prevăzute la art. 1.

**Capitolul IV**

**Dispoziții comune pentru evaluarea riscului fiscal pentru operatorii economici prevăzuți la art. 375 alin. (1^1) și la art. 435 alin. (3^1) din Codul fiscal**

**Art. 7** - În situația în care în procesul de evaluare a criteriilor de risc sunt necesare informații suplimentare, Agenția Națională de Administrare Fiscală – Direcția Generală Antifraudă Fiscală - Structura Centrală poate solicita punctual organului fiscal competent informații care să ajute la evaluarea riscului fiscal.

**Art. 8** – Agenția Națională de Administrare Fiscală – Direcția Generală Antifraudă Fiscală - Structura Centrală, în maxim 30 de zile de la primirea solicitării, analizează operatorii economici după criteriile de risc fiscal prevăzute la art. 1 și comunică autorității vamale teritoriale competente pentru autorizare/înregistrare, încadrarea/neîncadrarea în categoria de risc fiscal ridicat.

**Art. 9** – (1) Operatorii economici prevăzuti la art. 375 alin. (1^1) și la art. 435 alin. (3^1) din Codul fiscal care în urma evaluării au fost încadrați în categoria de risc fiscal ridicat, se notifică de către autoritatea vamală teritorială competentă pentru autorizare/autoritatea vamală teritorială, după caz, în vederea respectării prevederilor art. 348 alin. (1^1) și art. 375 alin. (1^1) și alin. (1^2) din Codul fiscal, respectiv art. 435 alin. (3^1) - (3^3) din Codul fiscal.

(2) Autoritatea vamală teritorială competentă pentru autorizare sau, după caz, autoritatea vamală teritorială, informează și antrepozitarii autorizați cu privire la faptul că operatorii economici în cauză au fost încadrați în categoria de risc fiscal ridicat.

**Art. 10** – (1) În toate cazurile comunicarea se realizează prin remitere la domiciliul fiscal al operatorul economic potrivit dispozițiilor art. 47 alin. (8) – (10) din Legea nr. 207/2015 privind Codul de procedură fiscală.

(2) În situația în care operatorii economici prevăzut la art 375 alin. (1^1) și art. 435 alin. (3^1)din Codul fiscal nu sunt găsiti la domiciliul fiscal se afișează pe ușa acestora o înștiințare potrivit art. 47 alin. (9) din Legea nr. 207/2015 privind Codul de procedură fiscală, cu modificările și completările ulterioare, și notificarea se consideră comunicată la data afișării înștiințării.

**Art. 11** - Lista societăților care au fost notificate asupra faptului că se încadrează în categoria de risc fiscal ridicat se comunică Agenției Naționale de Administrare Fiscală – Direcția Generală Antifraudă Fiscală - Structura Centrală și se afișează pe site-ul Autorității Vamale Române.